**Zmluva o poskytovaní služieb**

uzavretá podľa § 269 ods. 2 zákona č. 513/1991 Zb. Obchodný zákonník (ďalej len „Obchodný zákonník“)

a podľa zákona č. 343/2015 Z. z. o verejnom obstarávaní o zmene a doplnení niektorých zákonov (ďalej len „zákon o verejnom obstarávaní“)

ďalej len „zmluva“

# Článok I.

**Zmluvné strany**

**Objednávateľ: Univerzita Komenského v Bratislave, Rektorát**

Sídlo: Šafárikovo nám. 6, 814 99 Bratislava 1

Korešpondenčná adresa: Šafárikovo nám. 6, P. O. BOX 440, 814 99 Bratislava

Štatutárny orgán: prof. JUDr. Marek Števček, PhD., rektor

 IČO: 00397 865

 DIČ: 2020845332

 IČ DPH: SK2020845332

 Osoby oprávnená na podpis zmluvy: Ing. Ingrid Kútna Želonková, PhD., kvestorka

 Osoby oprávnené konať

 - vo veciach zmluvy: Ing. Ingrid Kútna Želonková, PhD., kvestorka

 - vo veciach realizácie zmluvy: prof. PhDr. Ján Sopóci, PhD.,

 tel: 0904 901 235, email: jan.sopoci@uniba.sk

 (ďalej len „**objednávateľ**“)

**Poskytovateľ:**

Sídlo:

IČO:

DIČ:

IČ DPH:

Zastúpený:

Tel.:

E-mail:

 (ďalej len „**poskytovateľ**“)

**Článok II.**

**Predmet zmluvy**

2.1. Zmluvné strany uzatvárajú túto zmluvu ako výsledok verejného obstarávania zákazky s nízkou hodnotou, v súlade s § 117 zákona o verejnom obstarávaní, na poskytnutie služby s názvom: **„**Výber výskumnej agentúry na realizáciu empirického výskumu pre potreby riešenia projektu APVV-20-0449: Celoslovenský výskum žiakov 9.tried ZŠ a ich “

2.2. Predmetom tejto zmluvy je záväzok poskytovateľa zabezpečiť realizáciu empirického výskumu, príprava zberu dát, úprava dodaných dotazníkov, výber vzorky, terénny zber dát a dodanie dátového súboru z výskumu, a to v zmysle prílohy č. 1 tejto zmluvy – Opis predmetu zákazky.

**Článok III.**

**Miesto a čas plnenia**

3.1. Miestom poskytovania služieb je sídlo výskumnej agentúry. (doplní úspešný uchádzač ).

3.2. Poskytovateľ sa zaväzuje poskytovať služby, ktoré sú predmetom zmluvy v lehote od nadobudnutia účinnosti zmluvy do 15. decembra 2022.

 **Článok IV.**

**Cena**

4.1. Cena za predmet zmluvy podľa tejto zmluvy je stanovená dohodou zmluvných strán v zmysle zákona. č. 18/1996 Z. z. o cenách v znení neskorších predpisov, ako maximálna cena:

Cena bez DPH: Eur

DPH (20%): Eur

Celková cena s DPH:  **Eur**

4.2. Spôsob vytvorenia ceny (cenové pravidlá) je v súlade s § 2 citovaného zákona o cenách založený na cene obchodného alebo sprostredkovateľského výkonu, ekonomicky oprávnených nákladoch a primeranom zisku.

4.3. Zmluvná cena za predmet zmluvy je konečná v súlade s § 3 citovaného zákona o cenách, t. j. nebude sa navyšovať o ďalšie náklady. Akékoľvek dodatky k zmluve navyšujúce cenu predmetu zákazky s výnimkou možností podľa zmluvy alebo zákona o verejnom obstarávaní sú vylúčené.

4.4. Za realizáciu predmetu zmluvy objednávateľ neposkytne žiadne zálohy ani preddavky.

4.5. V prípade zákonnej úpravy DPH bude možné upraviť cenu písomným dodatkom
k zmluve.

4.6. Vlastná platba sa bude realizovať formou bezhotovostného platobného styku v eurách. Realizáciu zmluvy bude poskytovateľ fakturovať na základe predloženej faktúry.

**Článok V.**

**Platobné podmienky**

5.1. Objednávateľ sa zaväzuje za dodanie predmetu zmluvy uhradiť faktúru za dodané služby uvedené v Článku II. a odsúhlasenú objednávateľom, na účet poskytovateľa. Splatnosť faktúry je 30 dní odo dňa doručenia faktúry na adresu objednávateľa uvedenú v záhlaví tejto zmluvy.

5.2. Faktúra musí obsahovať náležitosti daňového dokladu v zmysle zákonnej úpravy. Ak faktúra neobsahuje predpísané náležitosti, objednávateľ je oprávnený faktúru vrátiť, pričom doručením faktúry s vyššie uvedenými náležitosťami začína plynúť nová lehota splatnosti.

5.3. Ak faktúra nebude obsahovať náležitosti určené všeobecne záväznými právnymi predpismi alebo dohodnuté touto zmluvou, má objednávateľ právo vrátiť ju do termínu splatnosti poskytovateľovi na prepracovanie resp. doplnenie. Oprávneným vrátením faktúry sa preruší lehota jej splatnosti. Nová lehota splatnosti začína plynúť odo dňa doručenia opravenej faktúry objednávateľovi.

5.4 Faktúra musí obsahovať náležitosti daňového dokladu v zmysle zákonnej úpravy. Ak faktúra neobsahuje predpísané náležitosti, objednávateľ je oprávnený faktúru vrátiť, pričom doručením faktúry s vyššie uvedenými náležitosťami začína plynúť nová lehota splatnosti.

**Článok VI.**

**Práva a povinnosti zmluvných strán**

6.1. Poskytovateľ vyhlasuje, že je oprávnený vykonávať činnosti podľa Článku II. tejto zmluvy a je pre ňu v plnom rozsahu náležite kvalifikovaný. Poskytovateľ sa zaväzuje vykonať predmet zmluvy v najlepšej kvalite, postupmi a metódami v plnom súlade s dohodnutými podmienkami v zmysle prílohy č. 1 Opis predmetu zákazky.

6.2 Poskytovateľ sa tiež zaväzuje:

- poskytnúť služby riadne a včas, s odbornou starostlivosťou,

- chrániť záujmy objednávateľa súvisiace s poskytovaním služieb, podľa tejto zmluvy a oznámiť mu všetky okolnosti, ktoré môžu mať vplyv na zmenu jeho požiadaviek,

- dbať na to, aby jeho činnosť podľa tejto zmluvy bola maximálne účelná a hospodárna,

- bezodkladne po zistení písomne upovedomiť objednávateľa o všetkých prekážkach poskytovania služieb a navrhnúť mu možnosti odstránenia týchto prekážok, a ak ich nie je možné odstrániť, navrhnúť zmenu služieb,

- dodržiavať všetky pokyny objednávateľa na poskytovanie služieb, a na požiadanie.

6.3. Poskytovateľ je povinný nahradiť objednávateľovi všetku škodu, ktorá bola objednávateľovi spôsobená v súvislosti s vykonaním predmetu zmluvy.

6.4. Poskytovateľ má nárok na odplatu len za riadne a včas poskytnuté služby objednávateľovi.

6.5. Objednávateľ sa zaväzuje zaplatiť za poskytnuté služby dohodnutú cenu podľa podmienok definovaných v tejto zmluve.

6.6. Objednávateľ sa tiež zaväzuje:

- poskytnúť včasné a kompletné informácie a podklady na zabezpečenie poskytnutia predmetu zmluvy,

- spolupracovať s poskytovateľom pri všetkých činnostiach vyplývajúcich z predmetu zmluvy,

- bezodkladne informovať poskytovateľa o prípadných zmenách pri poskytovaní predmetu zmluvy.

**Článok VII.**

**Zodpovednosť za vady**

7.1.Predmet zmluvy má vady, ak nezodpovedá špecifikácii dohodnutej v tejto zmluve v súlade s prílohou č. 1 - Opis predmetu zákazky, a ak nebol dodané so súvisiacimi službami dohodnutými v tejto zmluve, alebo ak má právne vady.

7.2 Poskytovateľ zodpovedá za vady predmetu zmluvy, ktoré má predmet zmluvy v čase jeho prevzatia objednávateľom, a tiež za vady vzniknuté po prevzatí, ak boli spôsobené porušením povinností poskytovateľa.

* 1. Objednávateľ je povinný predmet zmluvy prezrieť a skontrolovať pri jeho preberaní. Objednávateľ je povinný oznámiť poskytovateľovi vady (podľa toho, k čomu dôjde skôr):
		1. bez zbytočného odkladu po tom, čo ich zistia,
		2. bez zbytočného odkladu po tom, čo ich mali zistiť pri vynaložení odbornej starostlivosti pri prehliadke a kontrole predmetu zmluvy,
		3. bez zbytočného odkladu po tom, čo mohli byť zistené neskôr pri vynaložení odbornej starostlivosti objednávateľa.
	2. Pri vadách, na ktoré sa vzťahuje záruka, platí namiesto lehoty podľa bodu 7.3. tohto článku záručná doba a objednávateľ sa zaväzujú ich oznámiť poskytovateľovi najneskôr v posledný deň záručnej doby.
	3. Poskytovateľ je povinný začať s odstraňovaním vád bez zbytočného odkladu od uplatnenia nároku na odstránenie vád predmetu zmluvy a vadu odstrániť v primeranej lehote určenej objednávateľom. V prípade, ak poskytovateľ neodstráni vady predmetu zmluvy v lehote určenej objednávateľom, považuje sa takéto porušenie za podstatné porušenie zmluvy a objednávateľ je oprávnený od zmluvy odstúpiť.
	4. Poskytovateľ je povinný po odstránení vady vyzvať objednávateľa na skontrolovanie a potvrdenie splnenia povinnosti odstrániť vadu predmetu zmluvy.
	5. Náklady na odstránenie vád predmetu zmluvy ako aj preukázateľné náklady objednávateľa na uplatnenie nárokov z vád predmetu zmluvy, znáša poskytovateľ.
	6. Uplatnením nárokov z vád predmetu zmluvy nie je dotknutý nárok objednávateľa na zaplatenie zmluvnej pokuty, náhradu škody alebo iného nároku, ktorý objednávateľ v dôsledkom vád predmetu zmluvy vznikol.

**Článok VIII.**

**Úroky z omeškania, zmluvné pokuty a náhrada škody**

8.1. V prípade nedodržania lehoty poskytnutia služieb si objednávateľ môže uplatniť voči poskytovateľovi zmluvnú pokutu vo výške 0,05 % z ceny predmetu zmluvy za každý deň omeškania.

8.2. Zaplatením zmluvnej pokuty nie je dotknutý nárok objednávateľa na náhradu škody.

8.3 V prípade omeškania platby si poskytovateľ môže uplatniť voči objednávateľovi úrok z omeškania v zákonnej výške z neuhradenej fakturovanej čiastky za každý deň omeškania.

8.4 Zmluvné pokuty a úroky z omeškania podľa tejto zmluvy sa neuplatnia v prípade, ak omeškanie zmluvných strán preukázateľne spôsobí vyššia moc (pandemická situácia, vojna, požiar, povodeň, zemetrasenie a pod.). Trvanie vyššej moci je však dotknutá zmluvná strana povinná ihneď oznámiť druhej zmluvnej strane.

8.5 Zmluvnú pokutu/úrok z omeškania zaplatí povinná zmluvná strana oprávnenej zmluvnej strane v lehote 15 (pätnásť) kalendárnych dní odo dňa doručenia faktúry do sídla povinnej zmluvnej strany.

 **Článok IX.**

**Ukončenie zmluvy**

9.1. Táto zmluva môže byť ukončená jedným z nasledovných dôvodov:

* 1. odstúpením od zmluvy,
	2. stratou oprávnenia poskytovateľa k výkonu činnosti, ktoré je potrebné pre realizáciu predmetu zákazky,
	3. písomnou dohodou zmluvných strán.

9.2. Každá zo zmluvných strán je oprávnená odstúpiť od zmluvy pri podstatnom porušení zmluvnej povinnosti druhou zmluvnou stranou alebo keď sa pre druhú zmluvnú stranu stalo splnenie podstatných zmluvných povinností úplne nemožným.

9.3.Za podstatné porušenie tejto zmluvy sa považuje tiež ak:

1. omeškanie poskytovateľa s poskytovaním predmetu zmluvy oproti dohodnutému termínu, okrem prípadu, ktorý by omeškanie ospravedlňoval (vyššia moc),
2. poskytovateľ nedodržiava podmienky dohodnuté v tejto zmluve alebo vyhotovuje predmet zmluvy v rozpore s touto zmluvou.
3. cena bude fakturovaná v rozpore s platobnými podmienkami dohodnutými v tejto zmluve,
4. poskytovateľ vstúpil do likvidácie,
5. proti poskytovateľovi začalo konkurzné konanie, alebo bol podaný návrh na povolenie reštrukturalizácie.
6. objednávateľ je v omeškaní so zaplatením faktúry o viac ako 60 kalendárnych dní.

9.4. Ak zmluvná strana odstupuje od zmluvy, potom je povinná túto skutočnosť oznámiť druhej zmluvnej strane písomne. Takéto oznámenie musí označovať okolnosť, resp. dôvod, pre ktorý zmluvná strana odstupuje od zmluvy a presnú citáciu ustanovenia zmluvy alebo právneho predpisu, ktorý ju na odstúpenie oprávňuje. Bez týchto náležitostí je odstúpenie neplatné, ibaže právo odstúpiť od zmluvy vyplýva priamo zo zákona. Oznámenie o odstúpení od zmluvy môže obsahovať vyhlásenie, že zmluvná strana odstupuje od zmluvy až okamihom márneho uplynutia lehoty stanovenej na odstránenie porušenia, ktoré je dôvodom odstúpenia, ak je to vzhľadom k povahe porušenia povinnosti možné.

9.5. V prípade odstúpenia od zmluvy je toto odstúpenie účinné doručením písomného oznámenia o odstúpení druhej zmluvnej strane, ak z obsahu odstúpenia nevyplýva neskorší účinok odstúpenia.

9.6. Odstúpením od zmluvy nezaniká nárok oprávnenej strany na zaplatenie zmluvných pokút a na náhradu vzniknutej škody.

9.7. Zmluvné strany nie sú zodpovedné za čiastočné alebo úplné neplnenie zmluvných záväzkov následkom pôsobenia vyššej moci v zmysle § 374 Obchodného zákonníka.

9.8. Zmluvná strana ovplyvnená vyššou mocou je povinná druhú zmluvnú stranu upovedomiť písomne o začatí a ukončení pôsobenia vyššej moci bezodkladne. Ak by tak zmluvná strana neurobila, nemôže sa zmluvná strana účinne dovolávať pôsobenia vyššej moci.

 **Článok X.**

**Záverečné ustanovenia**

11.1. Ostatné práva a povinnosti zmluvných strán neupravené touto zmluvou sa riadia príslušnými ustanoveniami Obchodného zákonníka a ostatnými všeobecne záväznými právnymi predpismi SR.

11.2. Táto zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.

11.3. Túto zmluvu je možné meniť a dopĺňať iba formou písomných číslovaných dodatkov k tejto zmluve, schválených a podpísaných oprávnenými zástupcami zmluvných strán.

11.4. Zmluva je vyhotovená v dvoch (2) vyhotoveniach, z ktorých jedno (1) vyhotovenie dostane objednávateľ a jedno (1) vyhotovenie poskytovateľ.

11.5. Zmluvné strany vyhlasujú, že zmluvu uzavreli slobodne a  vážne, zmluva nebola uzatvorená v tiesni ani za iných nevýhodných podmienok. Zmluvné strany si túto zmluvu prečítali, jej obsahu porozumeli a na znak súhlasu ju vlastnoručne podpísali.

Príloha č. 1 – Opis predmetu zákazky

Príloha č. 2 – Cenová ponuka

Za poskytovateľa Za objednávateľa:

V Bratislave dňa V Bratislave dňa

................................................... ........................................................

 Ing. Ingrid Kútna Želonková, PhD.

 konateľ kvestorka